# Aitana Joana Mas Mas

Aitana Joana Mas Mas (Crevillent, 2 de juliol de 1990), coneguda simplement com a Aitana Mas, és una enginyera tècnica d'obres públiques, atleta i política valenciana, i vicepresidenta de la Generalitat Valenciana des del juny del 2022. Síndica-portaveu adjunta de Compromís a les Corts Valencianes entre el 2019 i 2022, fou Directora General de Transparència i Participació de la Generalitat Valenciana al primer govern del Botànic (2015-2019). Arran de la dimissió de Mónica Oltra el juny del 2022, Compromís va proposar Mas perquè assumís la Vicepresidència del Consell, la Conselleria d'Igualtat i fos la portaveu del Consell. En un acte a les 9.30 de dijous 30 de juny prengué possessió de tots els càrrecs.
Militant d'Iniciativa del Poble Valencià, partit integrant de la coalició Compromís, fou regidora de l'Ajuntament de Crevillent entre els anys 2011 i 2015. Va liderar la candidatura al Congrés espanyol de la coalició Compromís-Q per la circumscripció d'Alacant el 2011, quan tenia 21 anys, esdevenint la dona més jove a encapçalar una llista electoral a Espanya fins al moment.
El 2015 dona el salt a la política valenciana com a Directora General de Transparència i Participació de la Generalitat Valenciana al primer govern del Botànic (2015-2019) a la conselleria de Participació, Transparència, Cooperació i Qualitat Democràtica dirigida pel seu company de partit Manuel Alcaraz. Quatre anys més tard en va encapçalar la llista de Compromís a les eleccions a les Corts Valencianes de 2019 per la circumscripció d'Alacant aconseguint l'acta de diputada.
Al 6è congrés d'Iniciativa celebrat el febrer de 2022 va ser triada portaveu del partit junt amb Alberto Ibáñez succeint a Mireia Mollà, Paco García Latorre i Miquel Real.
En l'àmbit esportiu, va ser campiona provincial d'atletisme en l'especialitat de camp a través el 2007 i ha col·laborat en diverses entitats esportives de Crevillent.
L'abril de 2024 va anunciar que patia un càncer.

## Referències

* ↑ Martínez, Laura. «Aitana Mas, una ingeniera con experiencia en negociar presupuestos y sintonía con Mónica Oltra» (en castellà), 22-06-2022. [Consulta: 23 juny 2022].
* ↑ «Aitana Mas, una persona de la confianza de Oltra con experiencia de gobierno» (en castellà). [Consulta: 23 juny 2022].
* ↑ González, Miquel «Aitana Mas (y otros) deberán dejar su cargo en el Consell para ser candidatos a las Cortes». Valencia Plaza, 08-02-2019 [Consulta: 30 abril 2019].
* ↑ «Aitana Mas i Mas. Candidata a Corts por Alicante» (en castellà). Imparables. Compromís. [Consulta: 10 maig 2020].
* ↑ «Aitana Mas ja ha pres possessió dels seus càrrecs al Consell». VilaWeb, 30-06-2022 [Consulta: 30 juny 2022].
* ↑ «Fitxa alt càrrec - Generalitat Valenciana». [Consulta: 11 abril 2017].
* 1 2 «Aitana Mas, fichaje de Alcaraz para la dirección general de Transparencia y Participación». Valencia Plaza, 03-07-2015 [Consulta: 30 abril 2019].
* ↑ Ruiz, Pedro «Compromís tria Aitana Mas com a nova vicepresidenta en substitució de Mónica Oltra». El Nacional.cat, 22-06-2022 [Consulta: 22 juny 2022].
* ↑ «Aitana Mas ja és la nova vicepresidenta de la Generalitat». À Punt, 30-06-2022 [Consulta: 30 juny 2022].
* ↑ Río, Jesús del «Los políticos más atractivos de nuestro país - Aitana Mas». El Mundo, 15-07-2014 [Consulta: 30 abril 2019].
* ↑ Sanjuan, Hèctor «Aitana Mas, favorita para liderar la lista de Compromís en Alicante». El Mundo, 05-02-2019 [Consulta: 30 abril 2019].
* ↑ «Ferri, Aitana Mas y Vicent Marzà, los grandes triunfadores de las primarias de Compromís». Valencia Plaza, 09-03-2019 [Consulta: 30 abril 2019].
* ↑ NTC, À Punt. «Aitana Mas i Alberto Ibáñez, nous portaveus d'Iniciativa del Poble Valencià», 26-02-2022. [Consulta: 27 febrer 2022].
* ↑ Article sobre Aitana Mas a Valenciaplaza.com
* ↑ «Aitana Mas anuncia que té càncer». Vilaweb. [Consulta: 14 abril 2024].

## Enllaços externs

* Compte de Twitter